Здравето и любовта

Всички познаваме чувството да сме влюбени – пеперудите в стомаха, липсата на апетит и безсънието. Целият ни живот се върти около емоциите, които изпитваме към обекта на нашите чувства. Но как се отразява това на здравето ни?

**Любовта категорично се свързва с положителни емоции в живота на човек.** Когато човек се влюби, става по-енергичен, работоспособен и оптимистично настроен. Не изпитва желание да спори, има чувството, че хората са по-добри. В същото време губи интерес към елементарни неща, които преди са му доставяли удоволствие.  
 **Първите седмици, когато човек се влюби, понякога са стресови за организма.** Липса на апетит, безсъние, разсеяност. Учените са доказали, че ако човек се чувства по този начин твърде дълго време, може да се самоунищожи. Всички тези симптоми водят до изтощение на организма и здравословни проблеми.